**Пералік дакументаў, якія падаюцца для дзяржаўнай рэгістрацыі, пастаноўкі на ўлік арганізацыйных структур прафесійных саюзаў**

Для дзяржаўнай рэгістрацыі, пастаноўкі на ўлік арганізацыйнай структуры прафесійнага саюза (далей-прафсаюз) кіруючы орган прафсаюза ў месячны тэрмін з моманту стварэння арганізацыйнай структуры прафсаюза прадстаўляе ў адпаведныя галоўныя ўпраўленні юстыцыі, раённыя (гарадскія) выканаўчыя і распарадчыя органы па месцы знаходжання арганізацыйнай структуры прафсаюза адпаведную заяву па ўстаноўленай форме згодна дадаткам 8, 9 да пастановы Міністэрства юстыцыі Рэспублікі Беларусь ад 30 жніўня 2005 г. №48 «Об оформлении и рассмотрении документов, связанных с государственной регистрацией политических партий, профессиональных союзов, иных общественных объединений, их союзов (ассоциаций)» (дадаюцца).

Да заявы дадаюцца:

копіі пасведчання аб дзяржаўнай рэгістрацыі і ўстава прафсаюза, завераныя натарыяльна або кіраўніком (намеснікам кіраўніка) прафсаюза, пры гэтым калі ўставам прадугледжана, што рашэннем кампетэнтнага органа прафсаюза арганізацыйная структура прафсаюза можа надзяляцца пэўным уставам, прадстаўляецца таксама адпаведнае рашэнне;

спісы членаў выбарных органаў арганізацыйнай структуры прафсаюза з указаннем іх пасад у гэтых органах;

дакумент, які пацвярджае наяўнасць юрыдычнага адраса арганізацыйнай структуры прафсаюза (гарантыйны ліст і (або) іншы дакумент, які пацвярджае права на размяшчэнне кіруючага органа арганізацыйнай структуры прафсаюза па прызначанаму ў дакуменце адрасу ў выпадку яе дзяржаўнай рэгістрацыі або пастаноўкі на ўлік ва ўстаноўленым парадку).

Пры наяўнасці ўважлівых прычын, якія перашкаджалі падачы ў орган, які рэгіструе, заявы і іншых дакументаў аб дзяржаўнай рэгістрацыі, пастаноўцы на ўлік арганізацыйнай структуры прафсаюза ў месячны тэрмін з моманту яе стварэння, дакументы могуць быць пададзены і па сканчэнні прызначанага тэрміну, але не болей двух месяцаў з моманту стварэння арганізацыйнай структуры прафсаюза.